KOMISIJOS REGLAMENTAS (EB) Nr. 1918/2006
2006 m. gruodžio 20 d.
atidarantis Tuniso kilmės alyvuogių aliejaus tarifinę kvotą ir nustatantis jos administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 29 d. Tarybos reglamentą (EB) Nr. 865/2004 dėl bendro alyvuogių aliejaus ir valgomųjų alyvuogių rinkos organizavimo ir iš dalies keičiantį Reglamentą (EEB) Nr. 827/68 (1), ypač į jo 10 straipsnio 4 dalį,
kadangi:
(1)
Europos ir Viduržemio jūros regiono valstybių susitarimo, steigiančio Europos Bendrijų bei jų valstybių narių ir Tuniso Respublikos asociaciją (2), protokolo Nr. 1 3 straipsniu, iš dalies pakeisto ir Tarybos sprendimu 2005/720/EB (3) patvirtinto Europos ir Viduržemio jūros regiono valstybių susitarimo, steigiančio Europos Bendrijų bei jų valstybių narių ir Tuniso Respublikos asociaciją, protokolo 3 straipsnio 1 dalimi, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą (4), atidaroma tarifinė kvota, kuriai taikoma nulinė muito norma, importuoti 56 700 tonų alyvuogių aliejaus, kurio KN kodai yra 1509 10 10 ir 1509 10 90 ir kuris visas išgaunamas Tunise ir tiesiai iš ten transportuojamas į Bendriją.
(2)
2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (5), taikomas importo licencijoms, skirtoms importo tarifinių kvotų laikotarpiams, prasidedantiems nuo 2007 m. sausio 1 d.
(3)
Reglamente (EB) Nr. 1301/2006 nustatytos išsamios nuostatos dėl paraiškų, pareiškėjų statuso ir licencijų išdavimo. Tuo reglamentu licencijų galiojimo laikas apribojamas importo tarifinės kvotos laikotarpio paskutine diena.
(4)
2000 m. birželio 9 d. Komisijos reglamentas (EB) Nr. 1291/2000, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (6), 2005 m. rugpjūčio 16 d. Komisijos reglamentas (EB) Nr. 1345/2005, nustatantis išsamias importo licencijų sistemos taikymo alyvuogių aliejui taisykles (7), ir Reglamentas (EB) Nr. 1301/2006 nuostatos turėtų būti taikomos nepažeidžiant šiame reglamente išdėstytų papildomų sąlygų ir leidžiančių nukrypti nuostatų.
(5)
Alyvų aliejaus tiekimas į Bendrijos rinką suteikia galimybę parduoti tą kiekį pagal tarifinę kvotą iš esmės nepaveikiant rinkos, jei nebus importuojama tik vienu trumpu prekybos metų laikotarpiu. Todėl turėtų būti numatytas importo licencijų išdavimas nuo sausio iki spalio mėnesių pagal mėnesinį grafiką.
(6)
Atsižvelgiant į nulinės normos muito privalumus, už importo licencijas, išduotas pagal šiuo reglamentu atidarytas tarifines kvotas, turėtų būti nustatomas didesnę nei Reglamentu (EB) Nr. 1345/2005 nustatytą sumą sudarantis užstatas.
(7)
Siekiant aiškumo 2001 m. vasario 15 d. Komisijos reglamentas (EB) Nr. 312/2001 nustatantis išsamias taisykles dėl alyvų aliejaus, kurio kilmės šalis Tunisas, importavimo ir nukrypimo nuo Reglamentų (EB) Nr. 1476/95 ir (EB) Nr. 1291/2000 tam tikrų nuostatų (8) turėtų būti panaikintas.
(8)
Šiame reglamente numatytos priemonės atitinka Sėklos vadybos komiteto bei Alyvuogių aliejaus ir valgomųjų alyvuogių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1291/2000, Reglamentas (EB) Nr. 1345/2005 ir Reglamentas (EB) Nr. 1301/2006 taikomi nepažeidžiant šio reglamento nuostatų.
2 straipsnis
1. Tarifinė kvota, kurios eilės numeris 09.4032, į Bendriją importuojamam pirmojo spaudimo alyvuogių aliejui, kurio KN kodai yra 1509 10 10 ir 1509 10 90, ir kuris visas buvo pagamintas Tunise ir tiesiai iš tos šalies vežamas į Bendriją, yra pradedama taikyti šiame reglamente nustatytomis sąlygomis. Tarifinės kvotos dydis yra 56 700 tonų. Taikomo muito norma yra 0 %.
2. Kvota atidaroma kiekvienų metų sausio 1 d. Kiekvienais metais ir nepažeidžiant 1 dalyje nurodyto kvotos dydžio, importo licencijas galima išduoti neviršijant šių mėnesinių ribų:
-
1 000 tonų kiekvieną sausio ir vasario mėnesį,
-
4 000 tonų kovo mėnesį,
-
8 000 tonų balandžio mėnesį,
-
10 000 tonų kiekvieną mėnesį nuo gegužės iki spalio.
Nukrypstant nuo Reglamento (EB) Nr. 1301/2006 7 straipsnio 4 dalies nuostatų, per vieną mėnesį neišnaudotas kiekis perkeliamas į kitą mėnesį, tačiau negali būti perkeltas į dar vėlesnį mėnesį.
3. Skaičiuojant kiekvienam mėnesiui leistiną kiekį, kai savaitė prasideda vieną mėnesį ir baigiasi kitą, ji priskiriama tam mėnesiui, kuriam priklauso ketvirtadienis.
3 straipsnis
1. Nukrypstant nuo Reglamento (EB) Nr. 1301/2006 6 straipsnio 1 dalies nuostatų, pareiškėjai kiekvieną savaitę, pirmadienį arba trečiadienį, gali pateikti vieną licencijos paraišką. Vieno pareiškėjo pateiktoje licencijų paraiškoje prašomas kiekis negali viršyti šio reglamento 2 straipsnio 2 dalyje nustatytų mėnesinių ribų.
2. Po antradienio einančią darbo dieną kiekvieną savaitę valstybės narės praneša Komisijai apie kiekius, kuriems buvo pateiktos licencijų paraiškos. Pranešimai pateikiami pagal KN kodus.
3. Valstybės narės kompetentingos institucijos importo licencijas išduoda ketvirtą darbo dieną nuo 2 dalyje numatytos pranešimo laikotarpio pabaigos.
4. Nukrypstant nuo Reglamento (EB) Nr. 1345/2005 3 straipsnio 2 dalies nuostatų, užstato suma yra 15 EUR už 100 kg neto.
4 straipsnis
Reglamentas (EB) Nr. 312/2001 panaikinamas.
5 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2007 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 20 d.